Kuda kujjaa ge haalu serious vi massala IGMH in balanee | Mihaaru\nކުޑަކުއްޖާގެ ހާލު ސީރިއަސްވި މައްސަލަ އައިޖީއެމްއެޗުން ބަލަނީ\nފުއާދުގެ ހަ އަހަރުގެ މިޝްޔާ: އެ ކުއްޖާއަށް މިހާރު ފަރުވާ ދެމުން އަންނަނީ ލަންކާގައި\n22 ޖެނުއަރީ 2018 - 13:15\nހަ އަހަރުގެ އައިޝަތު މިޝްޔާ މިދިޔަ ޑިސެމްބަރު މަހުގެ ފަހުކޮޅު އައިޖީއެމްއެޗަށް ގެންދިޔައީ ހުން އައިސްގެންނެވެ. އަދި އެ ކުއްޖާ އަށް ފަރުވާ ދިނީ "އާދައިގެ ހުމެއް" ކަމަށް ބަލައިގެންނެވެ.\nނަމަވެސް މިޝްޔާގެ ހާލު ރަނގަޅު ނުވުމުން، ފަހުން ސްރީ ލަންކާ އަށް ގެންގޮސް ޑޮކްޓަރަށް ދެއްކުމުން، މައިބަދަ އާއި ލޮލުގެ ނާރެއް ދުޅަވެ، ސިކުނޑި އަށް ސިގްނަލް ފޮނުުވުން ހުއްޓިފައިވާކަން ވަނީ އެނގިފަ އެވެ. އޭގެ ސަބަބުން އެއް އަހަރު ވާންދެން މިޝްޔާއަށް އެންޓިބޮޑީޒް ފަރުވާ ދޭން ޖެހިފައިވާ ކަމަށް އާއިލާ އިން ބުނެ އެވެ.\nއައިޖީއެމްއެޗްގެ ޑިރެކްޓަރު ޕަބްލިކް ރިލޭޝަންސް އަހްމަދު މައުސޫމް މިއަދު "މިހާރު" އަށް ވިދާޅުވީ އެ މައްސަލަ އާއިލާ އިން ރަސްމީކޮށް އެ ހޮސްޕިޓަލަށް ހުށަނޭޅި ނަމަވެސް، އެކަން ހިނގައިދިޔަ ގޮތް މިހާރު ބަލަމުން އަންނަ ކަމަށެވެ.\n"އަޅުގަނޑުމެން ރަސްމީކޮށް މިހާރު މި ދަނީ އެ މައްސަލަ ބަލަމުން. އެކަމާ ގުޅޭ ފައިލްތައް ބަލައި އެކަން ހިނގައިދިޔަ ގޮސް ސާފު ކުރަމުން މި އަންނަނީ،" މައުސޫމް ވިދާޅުވި އެވެ.\nފުއާދުގެ ހަ އަހަރުގެ ދަރިފުޅު މިޝްޔާ: އޭނާގެ ހާލު ސީރިއަސް\nއޭނާ ކުރިން ވިދާޅުވީ މި މައްސަލައިގައި އިހުމާލެއް އޮތް ކަމަށް ވާނަމަ އެކަމުގެ ފިޔަވަޅު އަޅާނެ ކަމަށެވެ.\n"މިހާރު"އާ ވާހަކަ ދައްކަމުން މިޝްޔާގެ ބައްޕަ، ފުއާދު އަހުމަދު ބުނީ ދަރިފުޅު ހުން އައިސްގެން އައިޖީއެމްއެޗަށް ގެންދިޔަ އިރު ދުލާއި ކަރުތެރެ ވަރަށް ބޮޑަށް ހުދުވެފައިވާ ކަމަށާއި އެކަމަކު އެއީ އާދައިގެ ހުމެއް ކަމަށް އައިޖީއެމްއެޗުން ނިންމައި، ގަދަކަމުން ނަމަވެސް އެ ކުއްޖާ އަށް ކާންދޭން އެންގި ކަމަށެވެ.\n"ދަރިފުޅު ވަރަށް މަސައްކަތް ކުރި ކާން. ފެންބޯން ވެސް އުޅުނު. އެކަމަކު އެއްވެސް އެއްޗެއް އެ ކުއްޖާގެ އަރު ތެރެއިން ނުދިރޭ،" ދަރިފުޅަށް އިތުރު ފަރުވާ ދިނުމަށް ސްރީލަންކާގައި ހުރި ފުއާދު ބުންޏެވެ.\nIGMH in bunee humeh kamah, ekamaku kujjaa serious haalatheggai\nއޭނާ ބުނީ މިޝްޔާ އެ ހާލުގައި ހަތަރު ދުވަސް ވާންދެން އޮތް ކަމަށާއި އެކަމަކު ހަށިގަނޑުގެ ހަރަކާތް ކެނޑި ހާލު މާ ގޯސްވާން ފެށުމުން އިތުރު ފަރުވާ ދިނުމަށް ރާއްޖޭން ބޭރަށް ފޮނުވުމަށް ޑޮކްޓަރުގެ ހުއްދަ އަށް އެދުނު ކަމަށެވެ. އެކަމަކު ކުޑަކުޑަ ކަމެއް ބޮޑު ކުރަނީ ކަމަށާއި ބޭރަށް ގެންދިޔުމަކީ ބޭކާރު ކަމެއް ކަމަށް ބުނެ ޑޮކްޓަރު ރުޅިގަދަވެގެން އޭނާއާ ވާހަކަ ދެއްކި ކަމަށް ފުއާދު ބުންޏެވެ.\nއައިޖީއެމްއެޗުން ދޫކޮށްލުމާއެކު ފުއާދު އޭނާގެ ދަރިފުޅު ގެންދިޔައީ ސްރީލަންކާގެ ނަވަލޯކާ ހޮސްޕިޓަލަށެވެ.\n"އެތަނުގެ ޑޮކްޓަރުން ބުނީ ދަރިފުޅުގެ ކަރުތެރެ ވަަރަށް ބޮޑަށް އިންފެކްޓްވެފައިވާ ކަމަށް. މި އިންފެކްޝަންގެ ސަބަބުން ސިކުނޑި އަށް އެކަށީގެންވާ ވަރަށް ލޭ ނުފޮނުވި ސިކުނޑިން ސިިގްނަލް ފޮނުވުން ހުއްޓިފައިވާ ކަމަށް ވެސް ބުނި،" ފުއާދު ބުންޏެވެ.\nއޭނާ ބުނީ ބަލީގެ ސަބަބުން ދަރިފުޅުގެ ލޮލާއި އަނގަ ނުހުޅުވޭ ކަމަށާއި ހަށިގަނޑުގެ ގުނަވަންތަކަށް ސިކުނޑިން ސިގްނަލް ނުފޮނުވާ ކަމަށެވެ. އަދި އެކަން ރަނގަޅު ކުރެވެން އޮތީ އެއް އަހަރު ވާންދެން އެންޓި ބޮޑީސް ޓްރީޓްމަންޓް ދީގެން ކަމަށް ފުއާދު ބުންޏެވެ.\nއޭނާ ގަބޫލު ކުރާ ގޮތުގައި ދަރިފުޅުގެ ހާލު އެހާ ބޮޑަށް ދަށްވީ އާދައިގެ ހުމެއް ކަމަށް ބަލައި އައިޖީއެމްއެޗުން އަޅާ ނުލުމުންނެވެ. އެހެންވެ، އެއީ ސިއްހީ އިހުމާލުގެ މައްސަލައެއްގެ ގޮތުގައި ބަލައި، އެ މައްސަލަ ކޯޓަށް ހުށަހަޅާނެ ކަމަށް އޭނާ ބުންޏެވެ.\nސިއްހަތު އައިޖީއެމްއެޗު މެޑިކަލް އެތިކްސް ކުޑަކުދިން ސްރީ ލަންކާ\n3 ކޮމެންޓް, 67 ރިއެކްޝަންސް\nކާކަށް ފިޔަވަޅު އަޅާވާހަކަ މައުސޫމް ތިޔަ ބުނަނީ. މިވަރު ބޮޑުކަމެއްގަ ތިއަށްވުރެ ޒިންމާދާރު އިސްވެރިއެއްގެ ބަސް ނައީ ކީއްވެ؟ ޑޮކްޓަރު ކޮން ރުޅިއެއް ގަދަވާކަށް. އޭނައަށް މުސާރަ ދެނީ ރަށްޔިތުންނޭ. މިކަހަލަ ފޭކު ޑރ. އިން މިގައުމުގަ މިއުޅެނީ. ދަރިފުޅާ ދޭތެރޭ ކަންބޮޑު ވާނީ މައިން ބަފައިން. ޑޮކްޓަރެއް ނޫން.\nތިބާގެ ދަރިފުޅަށް ﷲ އަވަސް ޝިފާއެއް މިންވަރު ކުރައްވާށެވެ. އާމީން!!!\n100% އިންސާފު ނުލިބޭނެކަން... ބަލާތި....


Jabir Huvadhoo Atholhu Ves Cable Car In Gulhuvaalany - Vaguthu\nޖާބިރު ހުވަދޫ އަތޮޅު ވެސް ކޭބަލް ކާރުން ގުޅުވާލަނީ\nމުޅި ދުނިޔޭގައި ވެސް އޮތް އެންމެ ރަށްތަށް ގިނަ އަތޮޅު ކަމަށްވާ ހުވަދު އަތޮޅު ވެސް ކޭބަލް ކާރުން ގުޅުވާލާނެ ކަމަށް ޑީއާރުޕީގެ ލީޑަރ އަދި ކާށިދޫ ދާއިރާގެ މެންބަރު އަބްދުﷲ ޖާބިރު ވިދާޅުވެއްޖެއެވެ.\nޑީއާރުޕީއަށް މެންބަރުން އިތުރު ކުރުމަށް މިހާރު ހުވަދޫ އަތޮޅަށް ކުރައްވަމުން ގެންދަވާ ދަތުރުފުޅުގެ ތެރެއިން ގދ މަޑަވެއްޔަށް ވަޑައިގެން ބަދަރު ސަރަހައްދުގައި ޒުވާނުންނާއި ބައްދަލު ކުރައްވައި ޖާބިރު ވިދާޅުވީ ހުވަދު އަތޮޅު ހަދަން ބޭނުންވަނީ ސިންގަޕޫރަށް ނޫން ކަމަށާއި ޓޯކިޔޯ އަށް ކަމަށެވެ.\n"ކޭބަލް ކާރުން ހުވަދު އަތޮޅުގެ ހުރިހާ ރަށެއް ގުޅާލާނަން , މިއީ ޖޯކެއް ނޫން, އެމްޑީޕީން އެބުނާ ޖަޒީރާވުމަކީ ބޮއްކުރާގައި ދަތުރު ކުރުން, މިއީ ޑީއާރުޕީގެ ވިސްނުމަކީ މިތަން ޓޯކިޔޯ އަށް ހެދުން " ޖާބިރު ވިދާޅުވިއެވެ\nޖާބިރު ވަނީ މީގެ ކުރިން ކާށިދޫ ދާއިރާގައި ހިންގަން ވައުދުވީ ޕްރޮޖެކްޓްތައް ފަށާނެ ކަމަށާއި ރާއްޖެ އާއި ރާއްޖެއިން ބޭރުގެ ހުރިހާ އިންވެސްޓަރުންވެސް ކާށިދޫ ދާއިރާއަށް އިންވެސްޓް ކުރުމަށް ދައުވަތު ދޭނެ ކަމަށް ވިދާޅުވެފައެވެ.\nއެގޮތުން ގާފަރާއި ކާށިދޫ ގުޅާލުމަށް ކޭބަލް ކާރު އެޅުމުގެ އަމަލީ މަސައްކަތް 10 ދުވަހުގެ ތެރޭގަ ފަށާނެކަމަށް ޖާބިރު ވަނީ މިދިޔަ ޖުލައި މަހުގެ 24 ވަނަ ދުވަހު ވިދާާޅުވެފައެވެ.\nޖާބިރު ވިދާޅުވީ ފަތުރުވެރިކަން ޕްރޮމޯޓުކުރުމަށް ކޭބަލް ކާރަކީ ވަރަށް މުހިއްމު އެއްޗެއް ކަމަށެވެ. އެގޮތުން ކޭބަލް ކާރު ރާއްޖެއަށް ތައާރަފުކުރެވިއްޖެނަމަ އެއީ ބޮޑު އާމްދަނީއެއް ލިބޭނެ އެއްޗަކަށް ވާނެ ކަމަށް ޖާބިރު ވިދާޅުވިއެވެ.\nއޮގަސްޓް 14, 2019 14:26\nމިހާރު ކާށިދޫ ކޭބަލް ކާރުން ގުޅުވާލާ ނިމުނީ ތަ\n10 ދުވަސް ތެރޭ އަމަލި މަސައްކތް ފަށާނަމޭ ބުނި.. މިހާރު ނިމުނީތަ\nއޮގަސްޓް 14, 2019 16:59\nމަސައްކަތް ފަށައިފިން. ކޭބަލް އުފައްދަން އަދި ކާރު އުފައްދަންވެސް ކުންފުނިތަކަކާ ހަވާލުކޮށްފިން. އެމީހުން އެތަކެތި ހަދާނިމުމުން އެހެންމަސައްކަތް ފެށޭނެ. އެތަކެތި އެމީހުން ހަދާނިމޭނެ ދުވަހެއް ބުނާކަށްނޭގެ.\nއޮގަސްޓް 14, 2019 15:27\nތިމާގެ ރިސޯޓުގަ ވަޒީފާ އަދާކުރާމީހުނައް ސާވިސްޗާޖުބަރާބަރައް ނުދޭމީހެއް ފުރަތަމަ ބިލުތަކާއެއްޗެހި މަޖިލީހައް ވަދާއިރު 10.000 ދީބަލަ މުވައްޒަފު މީހާޔައް\nއޮގަސްޓް 14, 2019 15:42\nޖާބިރޫ ކަލޭ ހަމަތޯ ފުރަތަމަ ޓެސްޓެއް ހަދަންވީނު؟\nއޮގަސްޓް 14, 2019 16:03\nހުވަދޫ މީހުން ނޫޅޭ ކޭބަލްކާރު ނޭޅިގެން\nއޮގަސްޓް 14, 2019 16:22\nޖާބިރު އަގައިން، ގެއާއި ބަދިގެއާއި ދެމެދުވެސް ކޭބަލް ކާރު ކޭބަލް އަޅާނެ، އެކަމަކު އެއީ ފަހުގެ ދޮގް ތިއަރީއާއި، ފޭކް ވާހަކައިގެ ތެރެއިން.\nކިޔާތީ އަޑުއިވެއެވެ. އަމީނު ދީދީ އެއީ ވިޜަނަރީއެކެވެ. މިއަދު އެގޮތުގައި ފެންނަނީ ޖާބިރުއެވެ. ރާއްޖެ ތަރައްޤީ ކުރެވިދާނެއެވެ. ހުވަފެން ބަލައި އެ އުއްމީދުގައި ކުލަ ޖެއްސިދާނެވެ. ވާނެ ކަމަށް ގަބޫލު ކުރުނަކީ ފެށުމެވެ. ނުވާނެ ކަމަށް ބުނުމަކީ ގޯހެކެވެ. އެހެނީ ނުވާނެ ކަމަށް ގަބޫލުކުރި އެތައް ކަމެއް މިއަދު އެވަބީ ހަގީގަތަކަށް ވެފައެވެ.\nއޮގަސްޓް 14, 2019 17:37\nފޮނި ކެނޑުން ނޫން އިތުރު ކަމެއް ޖާބިރަށް ކުރަން އިނގޭބާ؟؟؟\nއޮގަސްޓް 14, 2019 17:54\nމީނަނޫނީ ނުހުންނާނެ އަނގައިން ކޭބަލްކާރުދުއްވަން ކޭބަލްއެޅޭވަރުގެމީހެއް މިހާރު ކާށިދޫގައަޅައިނިންމާފަ އެފެށީ ހުވަދުއަތޮޅުގަކޭބަލްއަޅަން ވަރައްއަވަސް މުއްދަތެއްގަ ކޭބަލްއަޅާނިންމާނެ\nއޮގަސްޓް 14, 2019 17:59\nއަޅޭ ތި ކޭބަލް ކާރުގެ ވާގަނޑު ކަނޑައިގެން ދާނީ އަޅާތާ ތިން ދުވަސް ތެރޭ ކީކޭދެން ބުނާނީ...\nޖާބިރަކީ ސިކުނޑިގޯސްވެފައިވާ މީހެއް\nއޮގަސްޓް 14, 2019 18:51\nއަންނި ބ.އަތޮޅުގައި ކަރަންޓު ގްރިޑް އެޅި ގޮތަށް މުޅި ރާއްޖޭގައި ޖާބިރުވެސް ކޭބަލް ކާރު އަޅަނީ.\nސައިންސް ލެބެއް އަޅާފައި ދިވެހިންނާ ހަވާލުކުރަމާ؟ ނުވަތަ ޖައްވީ އިދާރާއެއް އަޅާފަ ހަވާލުކޮއްލަމާ؟ ނުވަތަ ފަރުބަދައަށް އަރާ ގިއަރުފަދަ ތަކެތި ދިވެހިންނަށް ބަހަމާ؟\nއޮގަސްޓް 14, 2019 22:34\nހޮޑާއިދޫ އާއި ތިމާވެއްޓާއި ކޭބަލް ފުޅިން ގުޅާއި ލަ ދެއްވަން ވީނޫންތޯ ހަމަ ހިނިއަންނަނީ ހަމަ ހިނިއަންނަނީ\nއޮގަސްޓް 17, 2019 02:20\nމިޖާބިރަކީ ހަމަ މަރުމޯލެއް\nއޮގަސްޓް 17, 2019 21:33\nހޮޑާދޫ އަތިމަތީގަ މީހަކުއިން ކޭބަލްކާރުން ގުޅާފައި\nއޮގަސްޓް 19, 2019 07:22\nޖާބިރޫ ހެޔޮ ނުވާނެ ތިޔަތަން ޓޯކިޔޯ އަށް ނުހައްދަވާތި. އެއީ ދުނިޔޭގައި އޮތް އެންމެ މީހުން ތޮއްޖެހިފައި އޮތް ތިމާވެށި ޕޮލިއުޓް ވެފައި އޮތް 10 ފޫޓް 10 ފޫޓް ގޮޅިގޮޅީގައި މީހުން ދިރިއުޅޭ ތަން. ދުނިޔޭގައި އޮތް އެނމެ ބިޔަ ބޮޑު އަދި ތިމާވެށީގެ ގޮތުން އެންމެ މުއްސަންދި އަތޮޅު އެކަހަލަ ތަނަކަށް ހަދަނީ ކީއްކުރަންތޯ. އަދި ޓޯކިޔޯއަކީ މީހުން އަމިއްލަ އަށް މަރުވުމާއި، ދުނިޔޭގައި ހިނގާ އެންމެހާ ފާހިޝް އަމަލުތައް ވެސް އެނެމެ ގިނައިން ހިނގާ ތަން. ދެން އެފަދަތަނަކަށް ހުވަދޫ ހަދަން ތިޔަ އުޅުއްވަނީ ހުވަދޫ ރައްޔިތުން ބިކަ ކޮށްލަންތޯ.


Bathalaa Rakul Preet ge 'Thank God' release kuraa thaareekh iulaan koffi - vNews.mv\nބަތަލާ ރަކުލް ޕްރީތުގެ "ތޭންކް ގޯޑް" ރިލީޒްކުރާ ތާރީޚް އިއުލާނުކޮށްފި\nމަރިޔަމް ޝާހިދާ 09 December 2021, 18:03\nމިއަހަރުގެ ޖެނުއަރީ މަހު އިއުލާނުކުރި ޓީ-ސީރީޒްގެ ފިލްމު "ތޭންކް ގޯޑް" އަންނަ އަހަރުގެ ޖޫން މަހުގެ 29 ވަނަ ދުވަހު ރިލީޒްކުރުމަށް ތައްޔާރުވެއްޖެކަމަށް ރިޕޯޓުތައް ބުނެފިއެވެ.\nއެކްޓަރު ސިދާތް މަލްހޯތްރާގެ އިތުރުން އެކްޓަރު އަޖޭ ދޭވްގަން އަދި ބަތަލާ ރަކުލް ޕްރީތް ސިންގް މުހިއްމު ރޯލްތަކުން ފެނިގެންދާ މިފިލްމަކީ، ހެއްވާ މަޖާ ކަންތައްތަކެއްގެ މައްޗަށް ބިނާކޮށްގެން ގެނެސްދޭ ފިލްމެކެވެ.\nއިންދްރަ ކުމާރު ޑައިރެކްޓްކުރާ މިފިލްމުގައި ހެއްވާ މަޖާ ހާދިސާތައް ހިމެނިފައި ވީނަމަވެސް ފިލްމު ނިމިގެންދާނީ މުޖްތަމަޢަށް ވަރަށް ބޭނުންތެރި މުހިއްމު މެސެޖެއް ދިނުމަށްފަހު ކަމަށް ރިޕޯޓުތައް ބުނެއެވެ.\nބަތަލާ ރަކުލް ޕްރީތް ސިންގްއާއި އަޖޭ ދޭވްގަން މީގެކުރިންވެސްވަނީ ފިލްމު "ދޭ ދޭ ޕިޔާރު ދޭ" އިން ބެލުންތެރިން ހެއްވާލާފައެވެ.\nމިވަގުތު ބޮލީވުޑުގައިހުރި އެންމެ އުއްމީދީ ބަތަލާ ޕްރީތް ސިންގްގެ ކުރިއަށްހުރި ފިލްމުތަކުގެ ތެރޭގައި އެކްޓަރު އަމީތާބް ބައްޗަން އަދި އަޖޭ ދޭވްގަންއާއެކު ކުޅޭ ފިލްމު :މޭ ޑޭ"، އަދި އެކްޓަރު ޖޯން އަބްރަހަމް އުފައްދާ ފިލްމު "އެޓެކް" ހިމެނެއެވެ.\nމިފިލްމުގައި ރަކުލްއާއެކު ދެން ފެނިގެންދާނީ ބަތަލާ ޖެކްލީން ފެރނާޑެންޒްއެވެ.\nމިފިލްމު އެންމެ ހާއްސަވާ އެއްކަމަކީ، ސްރީލަންކާގެ މަޝްހޫރު ލަވަކިޔުންތެރިޔާ ޔޯހާނީ ކިޔާފައިވާ އެތައް ބައެއްގެ މެދުގައި ބޮޑު މަގުބޫލުކަމެއް ލިބިގެންދިޔަ ލަވަ "މަނިކޭ މަގޭހިތޭ" ގެ ހިންދީ ލަވަ ފިލްމުގައި ހިމަނަން ހަމަޖެހިފައިވާތީއެވެ.\nޔޯހާނީ ދާދިފަހުންވަނީ ކަލަރސްއިން ދައްކަމުން އަންނަ "ބިގް ބޮސް" ގެ ފުރަތަމަ ޝޯވްގައި ބައިވެރިވެ މިލަވަ ލައިވްކޮށް ހުށަހަޅައިދީފައެވެ.


މިރެޔަކީ އެޕަލްގެ ސަޕޯޓަރުން އެންމެ އިންތިޒާރުކުރަމުން އަންނަ އެއް ރެޔެވެ. މިރޭ އެޕަލްގެ ކީނޯޓް އިވެންޓް ރާއްޖެ ގަޑިން 10:00 ޖަހާއިރު ފެށިގެންދާއިރު މި އިވެންޓްގައި އައިފޯން 12 ދައްކާލާނެ ކަމަށް ބެލެވެއެވެ.\nއެގޮތުން ބަލާއިރު މިފަހަރު އައިފޯން ވެގެންދާނީ 2017 ވަނަ އަހަރު އައިފޯން އެކްސް ތާރަފްކުރި ފަހުން އައިފޯންގެ ޑިޒައިނަށް އެންމެ ބޮޑު ބަދަލެއް ގެނެސް ދައްކާލާނެ ފަހަރަށެވެ. މިއީ އަނެއްކާ ވެސް އެޕަލްގެ އައިފޯން ސިރީޒްއަށް އިންގިލާބީ ބަދަލުތަކެއް ގެންނާނެ ފަހަރު ކަމަށް ގަބޫލުކުރެވެއެވެ. އެގޮތުން ބަލާއިރު މިފަހަރުގެ އައިފޯންގައި 5ޖީ ޓެކްނޮލޮޖީ ތާރަފްކުރާނެ ކަމަށް ރިޕޯޓްތައް ބުނެއެވެ.\nމިއީ ކޮވިޑް 19 ގެ ފަހުން އެޕަލްއިން ބާއްވާ މިފަދަ ތިންވަނަ ބޮޑު އިވެންޓެވެ. އައިފޯންގެ އިތުރުން މިފަހަރުގެ އިވެންޓްގައި މުޅިން އަލަށް އޮވަރ އިޔަރ ހެޑްފޯނެއް އެެޕލްއިން ތާރަފްކުރާނެއެވެ. މި ޕްރޮޑަކްޓަށް އެޕަލްއިން ދީފައިވާ ނަމަކީ އެއަރޕޮޑްސް ސްޓޫޑިއޯއެވެ. ހަމައެހެންމެ ހޯމްޕޮޑް ސްޕީކަރުގެ އައު ވަރޝަނެއް ވެސް ނެރޭނެ ކަމަށް ބެލެވެއެވެ.\nކޮވިޑް 19 އާ ގުޅިގެން މިފަހަރުގެ އެޕަލް އިވެންޓް ވެސް ކުރިޔަށް ގެންދާނީ އޮންލައިންކޮށެވެ.


Umavee Dhaulathakee، Music ge ran zamaan heiyeve? - AO News\nއުމަވީދައުލަތުގެ ކުރީކޮޅު މުސްލިމުން މަސައްކަތްކޮށްފައިވަނީ ދައުލަތްފުޅާކޮށް އިސްލާމީ ފުތޫޙާތު ކުރިއަރުވައި މީސްތަކުން، މީސްތަކުންގެ އަޅުވެތިކަމުން ސަލާމަތްކޮށް ﷲ ގެ އަޅުވެތިކަމަށް ގެނެސް އިސްލާމް ދީން ކުރިއަރުވައި ދައުލަތް ތަރައްޤީ ކުރުމުގެ މަސައްކަތެވެ.\nމިކަމުގައި މަޝްޣޫލުވެ އުޅުނު ބަޔަކު މިޔުޒިކާއި ނާޗަރަންގީގައި ޙަޔާތުގެ އަގުހުރި ވަޤުތު ހޭދަކޮށްފާނެ ކަމަށް ބުއްދި ޤަބޫލެއް ނުކުރެއެވެ. އެކަމުގެ ހެކި އެންމެ ބޮޑަށް ލިބޭ ދަލީލަކީ އުމަވީންގެ ޢަޞްރުގައި ލަވަކިޔާކަމަށް ތާރީޚުގައި ބުނާމީހުންނަކީ ނިސްބަތުން ވަރަށް މަދު ޢަދަދެއްގެ ބަޔަކެވެ. އަދި މިރޮނގުން ލިޔެވިފައިވާ ފޮތްތަށްވެސް އެހާމެ މަދެވެ. މި ރޮނގަކީ ދީނަށް މީހުން ވަންނަވަރުގެ މޮޅު ފަންނެއްނަމަ އެދުވަސްވަރުގެ ޢިލްމުވެރިން މިދާއިރާ ކުރިއަރުވައި ބޮޑެތި މުއައްލަފާތުތަކާއި ފޮތްތައް ލިޔުއްވީސްކަން ކަށަވަރެވެ.\nމުސްތަޝްރިޤުން ބުނާގޮތުގައި އުމަވީންގެ މިޔުޒިކީ ރަންޒަމާން އޮތީ އަންދަލުސްގައެވެ. އާއެކެވެ! އެއީ ވަރަށްވެސް ބޮޑު ތެދެކެވެ. އުމަވީ ޚިލާފަތުގެ ބާރުކެނޑި އެޚިލާފަތް ބަލިކަށިވެގެން ދިޔަ ދުވަސްވަރު ވެރިންނާއި ޤައުމުގެ ބޮޑުން މިޔުޒިކާއި ނާޗަރަންގީ ގެތެރޭގައި ޣަރުޤުވެފައިވާކަމީ ތާރީޚު ހެކިދޭ ޙަޤީޤަތްތަކެވެ. ނާޗަރަންގީ އާއި މިޔުޒިކުން މުސްލިމުންނަށް ލިބުނީ ބަލިކަށިކަމާއި ނިކަމެތިކަމާއި ގެއްލުންކަން ތާރީޚު މިވަނީ ހެކިދީފައެވެ.\nޢައްބާސީ ދައުލަތުގައި މިޔުޒިކަށާއި ނާޗަރަންގީއަށް ލޯބިކުރެއްވިކަމަށް މުސްތަޝްރިޤުންގެ ފޮތްތަކުގައި މަޝްހޫރު ކުރާ އެއް ބޭކަލަކީ ޚަލީފާ ހާރޫނު ރަޝީދެވެ. މިކަމަށް އެމީހުން ދަލީލު ނަގަނީ ޚިޔާލީ ވާހަކަތަކުގެ މައްޗަށް އެކުލެވިފައިވާ “އަލްފް ލައިލާ” ފަދަ ފޮތްތަކުންނެވެ. ނަމަވެސް އިތުބާރު ހިފޭ ތާރީޚީ ޢިލްމުވެރިންކަމަށްވާ އިބްނު ޚުލްދޫނާއި އިބްނުލް ޖައުޒީފަދަ ބޭކަލުންގެ ވާހަކަތަކުން އެނގިގެންދަނީ ޚަލީފާ ހާރޫން ރަޝީދަކީ އަޅުވެރި ތަޤްވާވެރި ވަރަޢުވެރި ބޭކަލެއް ކަމެވެ. އެކަލޭގެފާނަކީ ކޮންމެ ދެއަހަރަކުން އެއްފަހަރު ޙައްޖުވެ އަނެއް އަހަރު މާތް ﷲ ގެ މަގުގައި ޖިހާދު ކުރައްވާ ކޮންމެ ރެޔަކު ރޭއަޅުންކަން ކުރައްވާ ބޭކަލެއްގެ ގޮތުގައެވެ.ކިސާއީ އާއި އަބޫޔޫސުފު ފަދަ ދަންނަ ބޭކަލުންގެ ޢިލްމުގެ މަޖްލީސްތަކަށް ޙާޟިރު ވެލައްވާ ވެރިއެއް ގޮތުގައެވެ.\nމިފަދަ ބޭކަލުން މިޔުޒިކާއި ލަވައާއި ނާޗަރަންގީގެ ތެރޭގައި ޙަޔާތް ހޭދަކުރިކަމަށް ބުނެ ފަތުރާފައިވާ ވާހަކަތަކީ އެބޭކަލުންގެ ބޮލުގައި އަޅުވާފައިވާ ދޮގު އިލްޒާމުތަކެއްކަން ތާރީޚު ހެކިދެއެވެ. ކަން މިހެން އޮތް ނަމަވެސް އުމަވީ އަދި ޢައްބާސީ ޚިލާފަތުގެ ދުވަސްވަރުގައިވެސް އޭގެ ކުރިންވެސް އަދި އޭގެ ފަހުންވެސް އިސްލާމީ ދުނިޔޭގައި މިޔުޒިކް ޙަރަކާތްތައް ހިނގަމުންދާކަމީ ތާރީޚުގައި ހެކި ފެންނަން އޮތްކަމެކެވެ. ވެރިންނާއި ޚަލީފާއިންގެ އެކި ޢަހްދުތަކުގައި އެކަން މަނާކުރެވި ހުއްޓުވިފައިވާއިރު، އަނެއްބައި ވެރިން އެކަމަށް ތަރުޙީބުދީ ޚަރަދުކޮށް އޭގެތެރެއަށް ރަލާއި އަންހެނުންވެސް ވައްދައި މަޖަލާއި މަސްތުގެ މަޖްލީސްތައް ކުރިއަށް ގެންގޮސްފައި އެބަހުއްޓެވެ.\nސުވާލަކީ އެދުވަސްރު ވެރީންގެ ދަރުބާރުގައި ހިނގި ކަންކަމީ އަޅުގަނޑުމެން އެކަން ކުރަން އޮތް ދަލީލެއް ނުވަތަ ޙުއްޖަތެއް ތޯއެވެ؟ އެދުވަސްވަރު މީހުން ރާވެސްބޮއެ އިސްލާމްދީނުގައި މަނާކުރައްވާފައިވާ ފާޙިޝް އެތައް ކަމެއް ހިނގާފައިވެއެވެ. ވީމާ އުމަވީ އައްބާސީ ޚިލާފަތު ގަނޑުވަރުތަކުގައި ހިނގި ކޮންމެ ކަމަކީ ހުއްދަ ކަމެއްކަމަށް ދެކެން ފަށައިފިކަމުގައިވާނަމަ ވަރަށް ގިނަ ޙަރާމްކަންކަން ހުއްދަވެގެން ހިނގައި ދާނެއެވެ. މުސްލިމުން ރުޖޫޢަވެ ކިޔަމަންތެރި ވާންޖެހެނީ ކީރިތި ޤުރުއާނަށާއި ނަބިއްޔާ ޞައްލަﷲ ޢަލައިހި ވައްސަލަމް ގެ މަތިވެރި އިރުޝާދުތަކަށެވެ. ދެދުނިޔޭގެ ބާއްޖަވެރިކަމާއި އުފަލާ ހިތްހަމަޖެހުމާއި ފޮނިމީރުކަން ވަނީ މިކަމުގައެވެ .\nދިވެހިން ޖަޒުބާތާއި އިހުސާސްތައް ހިއްސާކުރަން ބޭނުންކުރަނީ ލަވައާއި މިއުޒިކް\nމިއުޒިކަކީ ދިވެހިންގެ އާންމު ދިރިއުޅުމާއި ގުޅިފައިވާކަމެއް: ރައީސް ނަޝީދު\nހަލާލު ހަރާމް ކަނޑައެޅުން އެއީ މެމްބަރަށްވެސް ލިބިގެންވާ ބާރެއް ނޫން: ޑރ.އިޔާޒް


ދައުލަތުގެ އަހަރީ ބަޖެޓް | ދައުލަތުގެ މާލިއްޔަތުގެ ގަވާއިދު\n3.01 ދައުލަތުގެ އަހަރީ ބަޖެޓް\nކޮންމެ މާލީ އަހަރެއް ފެށުމުގެ ލަސްވެގެން2(ދޭއް) މަސްދުވަސް ކުރިން ދައުލަތުގެ އަންދާޒާ ބަޖެޓް ތައްޔާރުކޮށް މިނިސްޓަރު ރައްޔިތުންގެ މަޖިލީހަށް ހުށަހަޅަންވާނެއެވެ. އަދި ރައްޔިތުންގެ މަޖިލީހުން މި ބަޖެޓް ފާސްކުރުމަށްފަހު ކިޔާނީ "ދައުލަތުގެ އަހަރީ ބަޖެޓް" މިހެންނެވެ.\nދައުލަތުގެ އަހަރީ ބަޖެޓުގައި ލޯންސް އެންޑް ކެޕިޓަލް ވަރކްސް ފަންޑުން ކެޕިޓަލް ޚަރަދު ކުރުމުގެ ހުއްދައާއި، ކޮންސޮލިޑޭޓަޑް ރެވެނިއު ފަންޑުން ރިކަރަންޓް ޚަރަދު ކުރުމުގެ ހުއްދަ ދެވޭނެއެވެ.\nސަރުކާރުގެ މަސްއޫލު އޮފީސްތަކާއި އެ އޮފީސްތަކުގެ ދަށުގައިވާ ތަންތާނގެ ޓްރަސްޓް އެކައުންޓުތަކުން ކުރެވޭ ޚަރަދާއި ލިބޭ އާމްދަނީގެ އަންދާޒާއެއް ކަނޑައަޅާފައިވާ ނަމޫނާއަކާ އެއްގޮތަށް ތައްޔާރުކޮށް މަސްއޫލު އޮފީހުގެ އަހަރީ ބަޖެޓުގައި ހިމަނަންވާނެއެވެ.\nދައުލަތުގެ ކޮންމެ އޮފީހަކުން އެ އަހަރަކަށް އަންދާޒާ ކުރެވިފައިވާ އާމްދަނީގެ ޚުލާޞާއަކާއި ރިކަރަންޓް ޚަރަދުތަކާއި، ކެޕިޓަލް ޚަރަދުތަކަށް އަންދާޒާކުރެވޭވަރު ދައުލަތުގެ އަހަރީ ބަޖެޓުގައި ހިމަނަންވާނެއެވެ. މީގެ އިތުރުން ދައުލަތުގެ އޮފީސްތަކުން ކުރުމަށް ހަމަޖެހިފައިވާ ބޮޑެތި ރިކަރަންޓް ޚަރަދުތަކާއި، ކެޕިޓަލް ޚަރަދުތަކާބެހޭ ތަފުސީލާއި، ލޯނުގެ ގޮތުގައި ދޫކުރުމަށް ހަމަޖެހިފައިވާ ފައިސާއާބެހޭ ތަފުސީލު ދައުލަތުގެ އަހަރީ ބަޖެޓުގައި ހިމަނަންވާނެއެވެ.


Buruga Alhaa Meehunnah Khaasakoh 40 Dollaruge Maskeh Ufadhaifi - Vaguthu\nބުރުގާ އަޅާ މީހުންނަށް ޚާއްސަކޮށް 40 ޑޮލަރުގެ މާސްކެއް އުފައްދައިފި\nބުރުގާ އަޅާ މީހުންނަށް ޚާއްސަކޮށްގެން 40 ޑޮލަރުގެ މާސްކެއް އުފައްދައިފިއެވެ.\nހަލީމާ އޭދެން ނަމަކަށް ކިޔާ މުސްލިމް މޮޑެލްއަކާއި އޭއައި ޓެކް ކުންފުންޏެއް ގުޅިގެން އުފެއްދި މި މާސްކަކަކީ ބުރުގާ އާއި ޓަބަން އަޅާ އަންހެނުންނަށް ޚާއްސަ މާސްކެކެވެ.\nމި ބްރޭންޑްގެ މާސްކާއެކު ގޮށެއް ލާފައިވާ ހެޑްބޭންޑް ވެސް ސިއްހީ މަސައްކަތްތެރިންނަށް ޚާއްސަކޮށްގެން ވަނީ އުފައްދައިފައެވެ. މި މާސްކްތަކަކީ އެލުއައާ އެކު ހެދި ޕާޓްނަޝިޕެއްގެ ދަށުން އުފައްދާފައިވާ ފެންވަރު ރަނގަޅު މާސްކެވެ.\nމި މާސްކާއެކު ބުރުގާއެއް ވެސް ލިބެއެވެ. މި މާސްކްގައި މާސްކް އިތުރަށް ސްޓްރެޗްކޮށްލާފައި އެޅޭނެ ގޮތް ވެސް ވަނީ ހަދައިފިއެވެ. އެހެންކަމުން އާއްމުކޮށް މާސްކް އަޅައިގެން ހުންނަ އިރު ދިމާވާ ބޯ ހަރަކާތް ކުރުމުގެ މައްސަލަ ދިމައެއް ނުވެއެވެ.\nހަލީމާ މި މާސްކް ހަދަން ހޯދި ކުންފުންޏަކީ އެމިލީ ޝިޕީ އުފައްދާފައިވާ ކުންފުންޏެކެވެ. އެއީ ނިއުޔޯކަށް ނިސްބަތްވާ ނޫސްވެރިއެކެވެ. އެ ކުންފުނީގެ އެހެން ބައިވެރިންގެ ތެރޭގައި އިސްރާއިލްގެ ޑިޒައިން ކޮމްޕެނީއެއްގެ އިސް މީހެއް ކަމަށްވާ އަދި-ލީ ކޯހެން ވެސް ހިމެނެއެވެ.\nހަލީމާ ބުނީ ކޮވިޑް-19 ގެ ބަލިމަޑުކަމުން ސަލާމަތްވުމަށް މާސްކް އަޅަން ޖެހޭ އިރު، އެ އަޅައިގެން ވާނެ އުނދަގޫ ބުރުގާ އަޅާ މީހެއްގެ ހައިސިއްޔަތުން އިހުސާސް ކުރެވޭ ކަމަށެވެ.\nހަލީމާ ވަނީ ހޮސްޕިޓަލްތަކުގައި މާސްކުގެ ބޭނުން ޖެހިފައި ތިބި އެކަކަށް މާސްކެއް ހަދިޔާކުރަން ނިންމައިފައެވެ.\nއެ މާސްކްތައް ހަދާފައި ވަނީ އޯގަނިކް ފެބްރިކް ބޭނުންކޮށްގެންނެވެ. އަދި އެ މާސްކްތައް ދޮވެގެން ބޭނުން ކުރެވޭނެއެވެ.\n" ބުރުގާ އަޅާ ވަރަށް ގިނަ މީހުން ސިއްހީ ވަސީލަތްތަކުގައި ވެސް މަސައްކަތް ކުރޭ. އަހަރެން ބޭނުންވީ އެމީހުންނަށް ރީތި ފަސޭހަ މާސްކެއް ލިބެން ހުންނަން. އެއީ ބޮލުގެ އިސްތަށިގަނޑު ވެސް ނިވާކޮށްގެން ތިބެ،" އިންސައިޑާ އަށް ދިން އިންޓަވިއުއެއްގައި ހަލީމާ ބުންޏެވެ.\nމި މާސްކްތައް ލިބެން ހުރީ ތަފާތު ހަތް ކުލައަކުންނެވެ. އެ މާސްކްގެ ކުލަތަކަކީ މީހާ ހަމަޖައްސާލާ ހިތްހަމަ ޖެހޭފަދަ މަޑު ކުލަތަކެއް ކަމަށް ހަލީމާ ބުންޏެވެ.\nޖޫން 7, 2020 14:29\nބަލަ މޫނު ބުރުގާ އަޅާބަލަ. ކޮން 40 ޑޮލަރަށް ފާޑު ފާޑުގެ މާސްކުތަށް ގަންނާކަށްތަ؟\nޖޫން 7, 2020 16:45\nތިއަޅައިގެން ބޮން ނުގޮއްވާތި\nޖޫން 8, 2020 09:32\nމޫނު ބުރުގާ އަޅާ މީހުންނަކީ ބޮން ގޮއްވާ މީހުންނޭ އެންމެ އަޑު ގަދަކޮށް ގޮވި މީހުން އެންމެފަހުން މިއަދު މި ޖެހުނީ މޫނު ބުރުގާ އަށްވުރެ އުނދަގޫ އެއްޗެއް އަޅައިގެން އުޅެން.


ޢަޤީދާގެ 200 ސުވާލާއި ޖަވާބު (1): މުޤައްދިމާ – ޖަމްޢިއްޔަތުއް ސަލަފް\nޢަޤީދާގެ 200 ސުވާލާއި ޖަވާބު (1): މުޤައްދިމާ\nތާރީޚް: 6:15 21 ޖެނުއަރީ 2019\nސިލްސިލާ ލިޔުންތަކެއްގެ ގޮތަށް ކިޔުންތެރިންނަށް ހުށަހަޅާލަމިދެނީ، އައްޝައިޚު ޙާފިޡު ބުން އަޙްމަދު އަލްޙަކަމީ ރަޙިމަހުﷲ ލިޔުއްވާފައިވާ ((أَعْلَام ُالسُنَّةِ الـمَنْشُوْرَةِ، لِاعْتِقَادِ الطَّائِفَةِ النَّاجِيَةِ الـمَنْصُوْرَةِ)) މި ފޮތުގެ ދިވެހިތަރުޖަމާއެވެ.\nޙަމްދު ހުރީ އުޑުތަކާއި ބިންހައްދަވައި، އަނދިރިކަމާއި، އަލިކަންލެއްވި ﷲ އަށެވެ. ދެންވެސް ކާފިރުވި މީހުން އެބައިމީހުންގެ ވެރި ރައްބާއި، އެހެންތަކެއްޗާއި ހަމަހަމަކޮށް ޝަރީކުކުރަނީއެވެ. އެކަލާނގެއީ، މަށިން ތިޔަބައިމީހުން ހެއްދެވި ކަލާނގެއެވެ. ދެން، ތިޔަބައިމީހުން މަރުވުމަށް އަޖަލެއް ކަނޑައަޅުއްވައި، ނިޔާކުރެއްވިއެވެ. އަދި ތިޔަބައިމީހުން އަލުންދިރުއްވުމަށް އެކަލާނގެ ޙަޟްރަތުގައި ކަނޑައަޅުއްވާފައިވާ އަޖަލެއް ވެއެވެ. އެއަށްފަހު (ވެސް) ތިޔަބައިމީހުން ޝައްކުކުރެއެވެ. އެކަލާނގެއީ، އުޑުތަކާއި ބިމުގައި (އަޅުކަންކުރުން ޙައްޤުވެގެން)ވާ، ﷲ އެވެ. ތިޔަބައިމީހުން ސިއްރުކުރާ ކަންތަކާއި، ތިޔަބައިމީހުން ފާޅުކުރާ ކަންތައް އެކަލާނގެ ދެނެވޮޑިގެންވެއެވެ. އަދި ތިޔަބައިމީހުން، ހޯދައިގަންނަ ކަންތައް އެކަލާނގެ ދެނެވޮޑިގެންވެއެވެ.\nއަދި ﷲ ފިޔަވައި ޙައްޤުވެގެން އަޅުކަމެއްވެވޭ އިލާހަކު ނުވާކަމަށް އަޅުހެކިވަމެވެ. އެއިލާހީ، އެއިލާހަށް ޝަރީކަކުނުވާ އެއްކައުވަންތަ ފަރާތެވެ. އަދި އެއިލާހީ، އެންމެހާ ތަކެތި އެއިލާހަށް ބޭނުންތެރިވެގެންވާ، އަދި އެއްވެސް އެއްޗަކަށް، އެއިލާހު ބޭނުންވެވޮޑިގެންނުވާ އިލާހެވެ. އަދި އެއިލާހަށް އެއްވެސް އެއްޗެއް އުފަންވެގެނެއް ނުވެއެވެ. އަދި އެއްވެސް އެއްޗަކަށް އެއިލާހު އުފަންވެވޮޑިގެން ނުމެވޭމެއެވެ. އަދި އެއިލާހާ އެއްފަދަވެގެންވާ، ހަމައެކައްޗެއްވެސް ނުވެއެވެ. އަދި ކިއެއްތަ! އުޑުތަކާއި ބިމުގައިވާހާ ތަކެއްޗަކާއި ކަމެއް މިލްކުވެވޮޑިގެންވަނީ އެކަލާނގެއަށެވެ. އެންމެހާ ތަކެއްޗާއި ކަންތައް އެކަލާނގެއަށް ކިޔަމަންވެ، އަޅުވެތިވެގެންވެއެވެ. އެކަލާނގެއީ އިސްވެދިޔަ މިސާލަކާނުލައި އުޑުތަކާއި ބިން ހެއްދެވި ކަލާނގެއެވެ. އެކަލާނގެ ކަމަކަށް ނިޔާކުރައްވައިފިނަމަ، އެކަމަކަށް ވަޙީ ކުރައްވާކަން ކަށަވަރީ، ”ވާށޭ“ އެވެ. ދެން އެކަމެއް ވެދެއެވެ. އަދި ކަލޭގެފާނުގެ ވެރި ރައްބު، އެކަލާނގެ އިރާދަކުރައްވާ އެއްޗެއް ހައްދަވައެވެ. އަދި އެކަލާނގެ ރުއްސަވައިފި އަޅަކު ނަބީކަމަށް ޚިޔާރުކުރައްވައެވެ. އެބައިމީހުންނަކަށް ޚިޔާރުކުރުމެއް ނެތެވެ. އެބައިމީހުން ޝަރީކުކުރާ ތަކެތިން ﷲ ހުސްޠާހިރުވެ މަތިވެރިވެ ވޮޑިގެންވެއެވެ. އެކަލާނގެ ކުރައްވާ ކަމަކާމެދު، އެކަލާނގެއާ ސުވާލެއް ނުކުރެވޭހުށްޓެވެ. އެބައިމީހުން ކުރާ ކަންތަކާމެދު އެބައިމީހުންނާ ސުވާލުކުރައްވާނެތެވެ.\nއަދި އަހަރެމެންގެ ސާހިބާ، މުޙައްމަދުގެފާނީ އެއިލާހުގެ އަޅެއްކަމަށާއި، ރަސޫލެއްކަމަށް އަޅުހެކިވަމެވެ. އެކަލާނގެ، އެކަލޭގެފާނު ފޮނުއްވާފައިވަނީ ހިދާޔަތާއި، ޙައްޤުވެގެންވާ ދީނާގެންނެވެ. އެއީ މުޝްރިކުން ކިތަންމެ ނުރުހުނު ކަމުގައިވިޔަސް، އެންމެހާ ދީންތަކުގެ މައްޗަށް އެ ދީން ފާޅުކުރެއްވުމަށްޓަކައެވެ. އެކަލޭގެފާނަށާއި، އެކަލޭގެފާނުގެ އާލުންނާއި ޞަޙާބީންނަށް ޞަލަވާތާއި ސަލާމް ލައްވާށި! އެބޭކަލުންނީ ޙައްޤަށް ޙުކުމްކޮށް، އަދި އެކަމުގެ މައްޗަށް ޢަދުލުވެރިވި ބޭކަލުންނެވެ. އަދި މިޞަލަވާތުގައި ޞަޙާބީންނަށް ހެޔޮގޮތުގައި ތަބާވި ތާބިޢީ ބޭކަލުންވެސް ޝާމިލުކުރައްވާށި! އެބޭކަލުންނީ، ސުންނަތުގެ މަގުން ގެއްލިނުގޮސް، އަދި އެ ސުންނަތުން އެއްކިބާނުވެ ތިއްބެވި ބޭކަލުންނެވެ. އަދި ކިއެއްތަ! އެބޭކަލުން އެ ސުންނަތަށް ތަބާވެ، އެ ސުންނަތުގައި ވަރުގަދަޔަށް ހިއްޕެވިއެވެ. އަދި އެ ސުންނަތުން މަގުދައްކާ ގޮތުގެ މައްޗަށް އެއްބަޔަކު އަނެއްބަޔަކާ އެކުވެރިވެ، ޢަދާވާތްތެރިވިއެވެ. އަދި އެބޭކަލުން އެ ސުންނަތުގެ މަގުގައި ދެމިތިއްބެވިއެވެ. ހަމައެހެންމެ، އެ ސުންނަތަށް ގެއްލުން ދިނުމަށް ރޭވި އެންމެހާ މީސްތަކުންގެ ކިބައިން އެ ސުންނަތް ހިމާޔަތް ކުރައްވައި، އެ ސުންނަތުގެ ދިފާޢުގައި ދަތުރުތައް ކުރެއްވިއެވެ. އަދި މިޞަލަވާތުގައި، ޤިޔާމަތާ ޖެހެންދެން މިބޭކަލުންގެ މަގަށް ތަބާވެ، އެބޭކަލުންގެ ބަސްފުޅުތަކުގައި ހިފި އެންމެހާ މީސްތަކުން ޝާމިލުކުރަމެވެ.\nއެއަށްފަހު ދަންނައެވެ! ފަހެ މިޚުލާސާ ފޮތަކީ، މިފޮތުގެ ސަބަބުން ކިޔުންތެރިޔާއަށް ނުހަނު ބޮޑު މަންފާއެއް ކުރާނޭ ފޮތެކެވެ. މިފޮތުގައި އެކުލެވިގެންވަނީ އިސްލާމްދީނުގެ ޤަވާޢިދުތަކެވެ. އަދި ރަސޫލުބޭކަލުން އެކަމަކަށް ގޮވާލައްވައި، އެކަމަކަށްޓަކައި ފޮތް ބާވާލެއްވި ތައުޙީދުގެ އުޞޫލުތަކެވެ. އެ އުޞޫލުތަކާ ޚިލާފަށް ދީންވެރިވެގެންފިމީހަކަށް ސަލާމަތްކަމެއް ނެތެވެ. އަދި އެ އުޞޫލުތަކަކީ؛ ސާފުވެގެންވާ ތެދުމަގަށް، އަދި ބަޔާންވެގެންވާ ޙައްޤުމަގުގެ މަންހަޖަށް މަގުދައްކައިދީ އިރުޝާދުދޭނޭ އުޞޫލުތަކެކެވެ. މި ފޮތުގައި އަހަރެން އަލިއަޅުވާލާފައިވާނީ އީމާންކަމަށާއި، އޭގެ ތަފްޞީލަށެވެ. އަދި އެ އީމާންކަން އެއްކޮށް ފިލާދަނިވި ކަންކަމަށާއި، އެކަން ފުރިހަމަވުން ނަފީކުރާނެ ކަންކަމަށެވެ. އަދި ކޮންމެ މައްސަލައެއްގައިވެސް އެކަމަކާއިގުޅޭ ދަލީލު ބަޔާންކޮށްފައިވާނެއެވެ. އެއީ އެ މައްސަލަތައް ބަޔާންކޮށްދީ، އެކަމުގެ ޙަޤީޤަތާއި، އޭގެ ޙައްޤުމަގު ބަޔާންކޮށްދިނުމުގެ ގޮތުންނެވެ. އަދި އަހަރެންގެ ބަސްތައް ބިނާކޮށްފައިވާނީ ސުންނަތުގެ އަހުލުވެރިންނާއި، އަދި އެސުންނަތަށް ތަބާވި މީހުންގެ މަޛުހަބަށެވެ. ހަމައެހެންމެ، ހަވާ ނަފުސަށްތަބާވެފައިވާ މީހުންނާއި، ބިދުޢަވެރިންގެ ވާހަކަތަކަށް ރައްދު ދިނުމުގެ ގޮތުންނާއި، ސުންނަތުގެ ތީރު އެ ރައްދުތަކަށް ފޮނުވާލުމަށްޓަކައި މެނުވީ، އެބައިމީހުންގެ ބަސްތައް ގެނެސްފައެއް ނުވާނެއެވެ. ބޮޑެތި އިމާމްވެރި ބޭކަލުން ވަނީ އެފަދަ މީހުންގެ ބަސްތައް ފާޅުކޮށްދެއްވައި، އެ ބަސްތަކަށް ރައްދުދިނުމުގެ ގޮތުން ވަކި ޚާއްޞަ ފޮތްތައް އެކުލަވާލައްވާފައެވެ. އެހެނީ، އެއްޗެއްގެ އިދިކޮޅު އެނގޭނީ އެއިގެ އިދިކޮޅު އެނގިފާޅުވެގެންނެވެ. ފަހެ، އިރުއަރައްޖެނަމަ ދުވާލުވެއްޖެކަމަކަށް ދަލީލެއް ބޭނުމެއް ނުވާނެއެވެ. އަދި ޙައްޤު ބަޔާންވެ ފާޅުވެއްޖެނަމަ، އެ ޙައްޤު ފިޔަވައި ދެން ބާޠިލުނޫން އެހެން އެއްޗެއް ނޯންނާނެއެވެ. އަދި ކިޔަވާމީހާ ފަރުވާތެރިވެ، ހޭއެރުވުމަށްޓަކައި އަހަރެން ފޮތް ހުށަހަޅާދީފައިވާނީ ސުވާލުތަކެއްގެ ގޮތަށެވެ. ދެން ކޮންމެ ސުވާލަކާ ވިދިގެން އެ ސުވާލެއްގެ ޖަވާބު ގެނެސްދީފައިވާނެއެވެ. މިކަން ދެނެގަތުން ހުއްޓެވެ. އަދި އަހަރެން މިފޮތަށް ކިޔާފައިވާ ނަމަކީ ((أَعْلَام ُالسُنَّةِ الـمَنْشُوْرَةِ، لِاعْتِقَادِ الطَّائِفَةِ النَّاجِيَةِ الـمَنْصُوْرَةِ)) މި ނަމެވެ.\nދުޢާއަކީ، އަހަރެންގެ މި މަސައްކަތަކީ ﷲ އަށްޓަކައި ކުރި މަސައްކަތެއްކަމުގައި ލެއްވުމެވެ. އަދި އެކަލާނގެ އަޅަމެންނަށް އުގަންނައި ދެއްވި ޢިލްމަކުން މަންފާ ކުރުމެވެ. އަދި އެކަލާނގެ ނިޢުމަތާއި ފަޟުލުވަންތަވެރިކަމުން އަޅަމެންނަށް މަންފާ ކުރަނިވި ޢިލްމު އުގަންނައި ދެއްވުމެވެ. ހަމަކަށަވަރުން އެކަލާނގެއީ ހުރިހާ ކަމަކަށް ކުޅަދުންވަންތަ، ހުރިހާ ކަމެއް މޮޅަށް ދެނެވޮޑިގެންވާ ފަރާތެވެ. އެނބުރި ދިޔުންވަނީ އެކަލާނގެ ޙަޟްރަތަށެވެ. އަދި އެކަލާނގެއީ އަޅަމެންނަށް އެހީތެރިވެވޮޑިގެންވާ ފަރާތެވެ. އަދި އެންމެ މޮޅު އެހީތެރިޔާއެވެ. އަދި އެންމެ މޮޅު ނަޞްރުދެއްވާ ފަރާތެވެ.


Jason Momoa aa Lisa veri vejje | Mihaaru\nލައިފްސްޓައިލް / ހޮލީވުޑް\nޖޭސަން މޮމޯ އާއި ލީސާ ވަރިވެއްޖެ\n14 ޖެނުއަރީ 2022 - 06:27\nހޮލީވުޑްގެ މަޝްހޫރު ސުޕަހީރޯ ފިލްމު "އެކުއަމޭން" ގެ ޓައިޓަލް ރޯލު ކުޅުނު އެކްޓަރު ޖޭސަން މޮމޯއާ އަންހެނުން ލީސާ ބޮނޭ ވަރިވެއްޖެ އެވެ.\nއެ ދެ މީހުން ގުޅިގެން ނެރުނު ބަޔާނެއްގައި މިކަން ހާމަކޮށް ބުނީ ކައިވެނީގެ ގުޅުން ނިމުމަކަށް އަޔަސް ދަރިންނާއި އާއިލީ ކަންކަމުގައި އެކީގައި ހިއްސާވާނެ ކަމަށެވެ. އަދި ކައިވެނި ރޫޅުނަސް އަބުރުވެރިކަން ދަމަހައްޓާނެ ކަމަށާއި އެކީގައި ހޭދަކުރެވުނު ދުވަސްތަކުގައި ވަރަށް ގިނަ ކަންކަން އެކީގައި ހިއްސާކުރަން ލިބުނު ކަމަށެވެ.\nޖޭސަން، 42 އާއި ލީސާ، 54، ކައިވެނިކުރީ 2017 ގަ އެވެ. އެ ދެ މީހުން އެންމެ ފުރަތަމަ ބައްދަލުވީ 2005 ގަ އެވެ. އެ ދެމީހުންނަށް ދެ އަންހެން ދަރިން ލިބިފައިވެ އެވެ. އެއީ ލޯލާ ލޮލާނީ މޮމޯއާ، 14، އާއި ނަކޯއާ ވުލްފް، 13، އެވެ.\nފިލްމުތަކާއި ޓީވީ ސިލްސިލާތަކެއް ވެސް ކުޅެފައިވާ ލީސާ އަކީ ކުރީގެ ކައިވެންޏަށް ވެސް އަންހެން ދަރިޔަކު ހުރި މީހެކެވެ. އެއީ ހޮލީވުޑްގެ ބަތަލާ ޒޯއީ ކްރެވިޒް، 33، އެވެ. އޭނާގެ ބައްޕަ އަކީ އެމެރިކާގެ ލަވަކިޔުންތެރިޔާ ލެނީ ކްރެވިޒް އެވެ. ލީސާ އާއި ލެނީ 1987 ގައި ކުރި ކައިވެނި ރޫޅުނީ 1993 ގަ އެވެ.\nކައިވެނީގެ ގުޅުން ނިމުމަކަށް ގެންނަން ނިންމި އިރު ޖޭސަންގެ އެކުއަމޭންގެ ދެ ވަނަ ފިލްމު "އެކުއަމޭން އެންޑް ދަ ލޮސްޓް ކިންޑަމް" މި އަހަރުގެ ޑިސެމްބަރު 16 ގައި ސިނަމާތަކަށް އަންނާނެ އެވެ. އޭނަގެ ދެ ފިލްމެއް މިދިޔަ އަހަރު ރިލީޒްވި އެވެ. އެއީ "ސްވީޓް ގާލް" އާއި "ޑޫން" އެވެ.\nހޮލީވުޑް ހޮލީވްޑް ކައިވެނި ދެމަފިރިން\nދެމީހުން ކައިވެނި ކުރީ 2017 ގައި. ކައިވެނި ކުރިތާ5ވަރަކަށް އަހަރު އެކަމަކު 14 އަހަރާއި 13 އަހަރުގެ ދެ ކުދިން ތިބެޔޯ!! ދެމީހުން ދިމާވިތާ 16 ވަރަކަށް އަހަރު ވެއްޖެ. އެކަމަކުވާ ދޯ.


Kaivenyah Fahu Firimeehaa Falavaneetha! Miothee Ekamah Halleh ކާވެންޏަށްފަހު ފިރިމީހާ ފަލަވަނީތަ! މިއޮތީ އެކަމަށް ހައްލެއް – Huvadhoo News Kaivenyah Fahu Firimeehaa Falavaneetha! Miothee Ekamah Halleh Huvadhoo News\nކާވެންޏަށްފަހު ފިރިމީހާ ފަލަވަނީތަ! މިއޮތީ އެކަމަށް ހައްލެއް\nކައިވެނި ކުރުމަށްފަހު ފިރިހެން މީހާގެ ސިފަ ބަދަލުވެ ފަަލަވާ ވާހަކައަކީ އާންމުކޮށް ދެކެވޭ ވާހަކައެކެވެ. ދިވެހީންގެ ތެރޭގައި އާންމުކޮށް ވަމުންދާ ކަމެކެވެ. ގަބޫލުކުރަން ދަތި ކަމަކަށް ވިޔަސް މިއީ މިފަހަކުން އައިސް އާންމުކޮށް ހިނގަމުންދާ ކަމެކެވެ.\nކައިވެނި ކުރާތާ ދުވަސްތަކެއް ފަހުން ރައްޓެހިންނާ ދިމާވުމުންވެސް ވަރަށް ގިނަ ފަހަރު ރައްޓެހިން ފަލަވާ ވާހަކަ ދައްކާނެއެވެ. ގިނަ ފަހަރަށް މަޖާ ގޮތަކަށް ހަދާފަ އަނބިމީހާ މާގިނައިން ކާންދޭތީ ފަލަވަނީއޭ ނުވަތަ މާ ގަދައަށް ލޯބި ލިބޭތީ ފަލަވަނީ ކަމަށް ބުނެލައެވެ. އޭގެ އިތުރުން އަނބިމީހާ ބަނޑު ބޮޑުވުމުގެ ބަދަލުގައި ފިރިހެން މީހާގެ ބަނޑުގެ ވާހަކަ ދައްކާލައެވެ.\nނަމަވެސް ދިރާސާތަކުން ދައްކާ ގޮތުގައި ކައިވެނިކޮށް ދިރިއުޅުމަށް އަންނަ އެކިއެކި ބަދަލުތަކުގެ ސަބަބުން، ފިރިހެން މީހާ ފަލަވެ ބަރުދަން އިތުރުވެއެވެ. ނަމަވެސް މިއީ އަންހެންމީހާގެ ހަށިގަނޑަށް އަންނަ ބަދަލުތަކާއި ގުޅިފައިވާ ކަމެއްކަން އެނގޭކަށް ނެތެވެ.\nތަޖުރިބާކާރުން މިކަމުގައި ދެކޭގޮތަކީ ކައިވެނި ނުކޮށް އުޅޭ ފިރިހެނުން ބައެއް އަންހެނުންނެކޭ އެއްފަދައިން އެމީހުންގެ ހަށިގަނޑަށް ވަރަށް ރަނގަޅަށް ބަލައިގެން އުޅޭ ކަމަށާއި، ކައިވެންނަށްފަހު ކުރިން ހުރި ގޮތަށް ފިޓުކޮށް ހުރެ އަންހެނުންގެ ސަމާލުކަން ހޯދުމަށް މާބޮޑު މަސައްކަތެއް ނުކުރާނެއެވެ. އަދި ވީހާވެސް ބޮޑަށް އަނބިމީހާގެ ސަމާލުކަން ހޯދައި، ހިތްހަމަ ޖެހޭ ގޮތަކަށް ހުރުމަށ އިސްކަންދޭ ކަމަށެވެ.\nމީގެ އިތުރުން ކާވެނިކުރުމަށްފަހު ޤަވާއިދުން ކެއުމަށް ފިރިހެނުންނަށް އަނބިން ބާރުއެޅުންވެސް، ފިރިހެނުންގެ ބަރުދަން ކާވެންޏަށްފަހު އިތުރުވުމާއި ގުޅިފައިވާކަމަށް ދިރާސާވެރިން ބުނެއެވެ.\nސައިންސުވެރިން ބުނާގޮތުގައި ފިރިހެނުންގެ ހަށިގަނޑަށް ބަދަލު އައިސް ފަލަވުމަށް ދިމާވަނީ ކާވެންޏަށްފަހު ދިރިއުޅުމުގެ އާދަތަކަށް މާބޮޑަށް ބަދަލު ގެނައުމުން ކަމުގައިވާއިރު، ކަސްރަތު ކުރުމާއި ކުޅިވަރު ކުޅުންފަދަ ކަންކަމާއި ދުރުނުވެ އުޅޭކަމުގައިވާނަމަ، މިމައްސަލައަށް ހައްލެއް ލިބިގެންދާނެއެވެ.\nއެހެން ވުމުން ކައިވެންޏަށް ފަހު އެއަންނަ ބަދަލުތައް ކުރިޔެކޭ އެއްގޮތަށް ބައްޓަންކޮށް ތިމާގެ ހަށިގަނޑަށް ބަލައިގެން ގަވާއިދުން ކަޝްރަތުކޮށް އުޅުމުން ފަލަވުމަށް ހައްލެއް ލިބުނީއެވެ. ޖިމަށްވެސް ދާންވީއެވެ. ދުވަން ވެސް ދާންވީއެވެ.\nފިރިހެނުންގެ އިތުރުން އަންހެނުންވެސް ކާވެންޏަށްފަހު ދިރިއުޅުމުގެ ކަންތަކަށް މިގޮތަށް ބަދަލު ގެނެސްފިނަމަ ފަލަވެ ބަރުދަން އިތުރުވުމުގެ ފުރުސަތު އޮންނާނެއެވެ.


April 11, 2019 120\nރިޔާސީ އިންތިޚާބާ އެކު ދަރަނިވެފައި އޮތް ޕާޓީއެއް މުހިއްމެއް ނޫނެވެ. ބޭނުންވީ ސިޔާސީ ބާރުވެރިކަން އަލުން ހޯދާނެ ގޮތެކެވެ. ޕީޕީއެމް ހިންގުން ހުއްޓާލައި ޕީޕަލްސް ނެޝަނަލް ކޮންގްރެސް (ޕީއެންސީ) ވުޖޫދުކުރުމުގެ މަސައްކަތް ކުރީގެ ރައީސް އަދި ޕީޕީއެމްގެ ރައީސް އަބްދުﷲ ޔާމީނާއި އެ ޕާޓީގެ އިސް ބޭފުޅުން ފެއްޓެވީ އެ ވިސްނުމުގަ އެވެ.\nނިމިދިޔަ ސަރުކާރަށް ބަލަމާތޯ އެވެ. ފަސް އަހަރުގެ ދައުރެއް ނިމުނުއިރު މާލޭގެ އެންމެ ހިތްގައިމު ސަރަހައްދުން ބިމެއް ހޯއްދަވައި މާލޭގެ އެންމެ އުސް އިމާރާތްތަކުގެ ތެރޭގައި ހިމެނޭނެ އިމާރާތެއް ރައީސް އަބްދުﷲ ޔާމީންގެ ގެކޮޅުގެ ގޮތުގައި ވަނީ ހަދަން ފަށައިފަ އެވެ.\nސިޔާސީ ގޮތުން ކިރިޔާ ވެސް ނުރައްކަލެއް އޮތް ލީޑަރެއް ވިއްޔާ ލީ ޖަލަށެވެ. އެއީ އުއްތަމަފަނޑިޔާރު ހައްޔަރުކުރުން ކަމަށް ވިޔަސް ދެ ވަނަ ވިސްނުމަކަށް ނުދެ އެވެ. އަޑު އިއްވުމުގެ...\nވެރިކަމާ ހަވާލުވާ މީިހުންގެ އިޚުލާސްތެރިކަން ނެތުމުން ގައުމަށް ދިމާވާ ބޮޑެތި މައްސަލަތަކުގައި ވެރިކަމުގެ ނިޒާމް ގޯސްކުރުން އަނެއްކާވެސް މި އޮތީ މައުލޫއަކަށް ވެފަ އެވެ. ކުރީގެ...\nމިއީ ދުނިޔެމަތީގެ ސުވަރުގެއޭ ބުނަނީ ހަމަ ހަގީގަތުގައި ވެސް ސުވަރުގޭގެ އެތައް ސިފައެއް މި ރާއްޖޭގައި ހުރީމަ އެވެ. ސުވަރުގެ އިން ލިބޭނެ އެންމެ ބޮޑު އުފަލަކީ، އެ މީހަކު ހިތަށް އަރުވާ...\nOctober 25, 2018 174\nސިޔާސީ ގޮތުން ރައީސް ޔާމީން މަގުމަތިވަނީ!\nމީގެ ފަސް އަހަރު ކުރިން 2013 ގައި ރައީސް ޔާމީން ވެރިކަމަށް ކުރިމަތިލެއްވި އިރު، އެމަނިކުފާނަކީ ރައްޔިތުންގެ މެދުގައި މާ ބޮޑު މަގުބޫލުކަމެއް އޮތް ބޭފުޅެއް ނޫން ކަން، އެ ފަހަރުގެ ރިއާސީ އިންތިޚާބުގެ ތިން ބުރުގެ ނަތީޖާ އިން އެނގެ އެވެ. އަދި މި އަހަރުގެ ރިއާސީ އިންތިޚާބުގެ ނަތީޖާ އިން މާ ބޮޑަށް އެކަން ކަށަވަރުވެ އެވެ.


Covid-19: India Ga Bali Jehunu Meehunge Adhadhu9Million Aa Gaaiy Kuranee - Vaguthu\nކޮވިޑް-19: ބޮޑު ނިންމުމަކާއި އެކު ރާއްޖެ އާތަޖުރިބާއަކަށް! - 18 ގަޑިއިރު ކުރިން\nކޮވިޑް-19: އިންޑިއާގައި ބަލި ޖެހުނު މީހުންގެ އަދަދު ނުވަ މިލިއަނާ ގާތް ކުރަނީ\n2 ހަފްތާ ކުރިން ( ނޮވެމްބަރު 19, 2020 )\nއަވަށްޓެރި އިންޑިއާގައި ކޮވިޑް-19 ޖެހުނު މީހުންގެ އަދަދު ނުވަ މިލިއަނާ ގާތް ކޮށްފައިވާ ކަމަށް އެ ގައުމުގެ ސަރުކާރުން ނެރުނު ތަފާސް ހިސާބުތަކުން ދައްކައިފިއެވެ.\nބުރާސްފަތި ދުވަހު އިންޑިއާގެ ހެލްތު މިނިސްޓްރީން ނެރުނު ތަފާސް ހިސާބުތައް ދައްކާ ގޮތުގައި އިންޑިއާ އިން މިހާތަނަށް 8،960،097 މީހުންނަށް ކޮވިޑް ޖެހިފައި ވެއެވެ. އިންޑިއާ އިން ގާތްގަނޑަކަށް ނުވަ މިލިއަން މީހުންނަށް ކޮވިޑް ޖެހިފައިވާއިރު މިއީ ކޮވިޑް ފެތުރިފައިވާ ގައުމުތަކުގެ ތެރެއިން ދެވަނަ އަށް އެންމެ ގިނަ އިން ބަލި ފެނުނު ގައުމެވެ.\nދުނިޔެ އިން އެންމެ ގިނައިން ކޮވިޑް ޖެހުނު މީހުން ތިބީ އެމެރިކާގައެވެ. އެގޮތުން އެމެރިކާއިން މިހާތަނަށް 11.8 މިލިއަނަށްވުރެ ގިނަ މީހުންނަށް ކޮވިޑް ޖެހިފައިވެއެވެ. މިހާތަނަށް އިންޑިއާ އިން ކޮވިޑް ޖެހިގެން 131،639 މީހުން މަރުވެފައިވާއިރު ބަލި ޖެހުނު މީހުންގެ ތެރެއިން މިހާތަނަށް އިންޑިއާއިން 8،383،602 މީހުން ރަނގަޅު ވެފައި ވެއެވެ. އެކްޓިވް ކޭސް ތަކުގެ ގޮތުގައި އިންޑިއާގައި 444،857 މީހުން ތިބި އިރު ސީރިއަސް ހާލަތުގައި އެގައުމުގައި ތިބީ 8،944 މީހުންނެވެ.\nދުނިޔެއިން ދެ ވަނައަށް އެންމެ ބޮޑަށް ދެކުނު އޭޝިޔާގެ ގައުމުތަކުގައި ކޮވިޑް-19 ފެތުރޭއިރު ސެޕްޓެމްބަރުގެ ފަހުން ކޮވިޑް ކޭސްތައް މަދުވާކަން ފާހަގަ ކުރެވެއެވެ. އިންޑިއާގައި ހަކުވިކަމާއި އެކީ ކޮވިޑް ފެތުރޭ އިރު އެ ގައުމުގައި މި ދުވަސްތަކަކީ އެކި ކަހަލަ މުނާސަބަތްތަކާއި ގުޅިގެން އެއްވުންތައް ބާއްވަމުން އަންނަ ދުވަސްތަކެކެވެ. އެ ގައުމުގައި ކޮވިޑާ ގުޅިގެން ހަރުކަށި ފިޔަވަޅުތައް އަޅާފައިވާ އިރު އެ ފިޔަވަޅުތަކާއި ހިލާފުވާ ފަރާތްތަކާއި މެދު ފިޔަވަޅު އެޅުނަށް ސަރުކާރުން ވަނީ ނިންމައިފައެވެ.\nކޮވިޑް ހުއްޓުވުމަށް އިންޑިއާގައި އަޅާފައިވާ ފިޔަވަޅުތަކުގެ ތެރޭގައި ކައިވެނި ހަފްލާތަކަށް ގިނަވެގެން ދެވޭ މީހުންގެ އަދަދު 200 އިން 50 އަށް ވަނީ ކުޑަކޮށްފައެވެ. އިންޑިއާގައި އެންމެ ބޮޑަށް ކޮވިޑް ފެތުރިފައިވާ ހިސާބަކީ ދިއްލީއެވެ. ކޮވިޑުގެ ތިން ވަނަ ރާޅާއި އެކު އެ ސަރަހައްދު އޮތީ އެލާޓުގައި އެވެ. އަދި ކޮންމެހެން ބޭރަށް ދާން ނުޖެހެނީސް ބޭރަށް ނިކުމެ ނޫޅުމަށް ވެސް ކަމާބެހޭ ފަރާތްތަކުން ވަނީ އެ ގައުމުގެ ރައްޔިތުންނަށް އިލްތިމާސް ކޮށްފަ އެވެ. ނޭވާލާ ނިޒާމަށް ޖެހޭ މި ބައްޔަކީ ކޮންމެ އުމުރެއްގެ މީހަކަށްވެސް ޖެހިދާނެ ބައްޔެކެވެ.\nދަ އިންޑިއަން ކައުންސިލް އޮފް މެޑިކަލް ރިސާޗުން ވަނީ މި ނޮވެމްބަރު މަސް ނިމެންދެން ކޮންމެ ދުވަހަކު އެ ގައުމުން 60،000 ކޮވިޑް ސުންކު ނަގަން ނިންމައިފައެވެ. އިންޑިއާގެ ހެލްތު މިނިސްޓްރީން ބުނީ ބުދަ ދުވަހު އެކަނިވެސް އެ ގައުމުން 38 ހާހަށްވުރެ ގިނަ މީހުންނަށް ކޮވިޑް ޖެހި 449 މީހުން ކޮވިޑް ޖެހިގެން މަރުވެފައިވާ ކަމަށެވެ.\nކޮވިޑް-19: މެކްސިކޯ އިން އިތުރު 825 މީހަކު މަރުވެއްޖެ


Corona Virus Ge Sababun Raajje Adhi Haas Vaakah Nujehey – Iru\nކޮރޯނާ ވައިރަސްގެ ސަބަބުން ރާއްޖެ އަދި ހާސްވާކަށް ނުޖެހޭ\nކޮރޯނާ ވައިރަސްގެ ސަބަބުން ރާއްޖެ އަދި ހާސްވާކަށް ނުޖެހޭ ކަމަށް ހެލްތު މިނިސްޓަރު އަބްދުﷲ އަމީން ވިދާޅުވެއްޖެއެވެ.\nނަމަވެސް މި ބައްޔަކީ ނުރައްކާތެރި އަދި ހަލުވިކަމާއެކު ފެތުރޭ ބައްޔަކަށް ވުމުން ސަރުކާރުން ކުރަންޖެހޭ ކަންކަން ކުރަމުންދާ ކަމަށްވެސް މިނިސްޓަރ ވިދާޅުވިއެވެ.\nއަދި ފަރުދީ ގޮތުން ވެސް ކުރަންޖެހޭ ކަންތައްތަކެއް ހުރިކަން ފާހަގަކުރައްވަމުން މިނިސްޓަރ ވަނީ މި ބަލީގެ އަލާމާތްތައް ދެނެގަތުމާއި މިފަދަ ބައްޔަކުން ރައްކާތެރިވުމަށް ފަންނީ ބޭފުޅުންގެ އެހީގައި މައުލޫމާތު ހޯދުން މުހިއްމު ކަމަށްވެސް ވިދާޅުވެފައެވެ.\nވޭމަންޑޫގައި އާ އިންޖީނުގެއެއް އިމާރާތްކުރާނަން: ފެނަކަ\nމީގެއިތުރުން ކޮރޯނާ ވައިރަސްއާ ގުޅިގެން އާންމުންގެ ތެރޭގައި ދެކެވޭ ބައެއް ވާހަކަތަކަށް ރައްދު ދެއްވަމުން މިނިސްޓަރ ވިދާޅުވީ “އެއާޕޯޓުގައި ބެހެއްޓިފައި ހުރި ކެމެރާ އިން ދެނެގަންނަނީ މީހާގެ ބޮޑީ ޓެމްޕަރޭޗާ. ބޮޑީ ޓެމްޕަރޭޗާ އަށް ބަލާފައި ފުރަތަމަ އިންވެސްޓިގޭޝަނުގެ ތެރެއިން އައިޑެންޓިފައި ކުރާނީ މި ބައްޔަށް ތުހުމަތު ކުރެވިގެން މީހާއާ ކުރަންޖެހޭ ސުވާލުތަކާއި ޓެސްޓުތައް ހެދުން ކަމަށެވެ.”